Έμαθα για το σεισμό στην Αϊτή μέσω του Skype.
Μου έστειλε ένα μήνυμα η γυναίκα μου,
"Ωω, σεισμός,"
και μετά εξαφανίστηκε για 25 λεπτά.
Ήταν 25 λεπτά απόλυτου τρόμου
που ένιωσαν χιλιάδες άνθρωποι σε όλες τις Η.Π.Α.
Εγώ φοβόμουν για τσουνάμι.
Αυτό που δεν συνειδητοποίησα
ήταν ότι στην Αϊτή υπήρχε ένας μεγαλύτερος φόβος,
και αυτός ήταν η κατάρρευση των κτιρίων.
Όλοι έχουμε δει φωτογραφίες
από τα κτίρια που κατέρρευσαν στην Αϊτή.
Αυτές είναι φωτογραφίες που τράβηξε η γυναίκα μου
μερικές μέρες μετά το σεισμό,
ενώ εγώ προσπαθούσα να μπω στη χώρα μέσω του Αγ. Δομίνικου.
Αυτό είναι το προεδρικό μέγαρο,
το αντίστοιχο του Λευκού Οίκου.
Αυτό είναι το μεγαλύτερο σούπερ μάρκετ στην Καραϊβική
κατά την ώρα αιχμής.
Αυτή είναι μια σχολή νοσοκόμων.
Υπάρχουν 300 νοσηλευτές που σπουδάζουν.
Το γενικό νοσοκομείο ακριβώς δίπλα
έμεινε σε μεγάλο βαθμό αλώβητο.
Αυτό είναι το Υπουργείο Οικονομίας και Οικονομικών.
Όλοι ακούσαμε
για τις τεράστιες ανθρώπινες απώλειες
στο σεισμό στην Αϊτή,
αλλά δεν ακούσαμε αρκετά
σχετικά με το γιατί χάθηκαν αυτές οι ζωές.
Δεν ακούσαμε
γιατί κατέρρευσαν τα κτίρια.
Εν τέλει, ήταν τα κτίρια
και όχι ο σεισμός
που σκότωσαν 220.000 ανθρώπους,
που τραυμάτισαν 330.000,
που εξόρισαν 1,3 εκατομμύρια ανθρώπους,
Που στέρησαν το φαγητό
το νερό και τις προμήθειες
σε ένα ολόκληρο έθνος.
Αυτή είναι η μεγαλύτερη καταστροφή σε αστική περιοχή
εδώ και δεκαετίες.
Και δεν ήταν μια φυσική καταστροφή.
Ήταν μια καταστροφή της μηχανικής.
Η AIDG (Ομάδα Ανάπτυξης Κατάλληλων Υποδομών) εργάζεται στην Αϊτή
από το 2007,
παρέχοντας υποστήριξη για θέματα μηχανικής και επιχειρηματικότητας
σε μικρές επιχειρήσεις.
Και μετά το σεισμό, αρχίσαμε να φέρνουμε μηχανικούς μελέτης σεισμών
για να διαπιστώσουμε γιατί κατέρρευσαν τα κτίρια
και για να εξετάσουμε τι ήταν ασφαλές και τι όχι.
Δουλεύοντας με την MINUSTAH (Αποστολή Σταθεροποίησης της Αϊτή),
η οποία είναι η αποστολή του Ο.Η.Ε. στην Αϊτή,
με το Υπουργείο Δημοσίων Έργων,
με διάφορες μη κυβερνητικές οργανώσεις,
επιθεωρήσαμε πάνω από 1.500 κτίρια.
Επιθεωρήσαμε σχολεία
και ιδιωτικές κατοικίες.
Επιθεωρήσαμε ιατρικά κέντρα
και αποθήκες τροφίμων.
Επιθεωρήσαμε κυβερνητικά κτίρια.
Αυτό είναι το Υπουργείο Δικαιοσύνης.
Πίσω από αυτή την πόρτα
βρίσκονται Εθνικά Δικαστικά Αρχεία.
Ο άνθρωπος στην πόρτα, ο Άντρε Φίλτραουτ,
ο οποίος είναι ο διευθυντής
του Κέντρου Διεπιστημονικής Έρευνας Αντισεισμικής Μηχανικής
στο πανεπιστήμιο του Μπάφαλο,
εξέταζε να δει αν είναι ασφαλές
να ανακτηθούν τα αρχεία.
Ο Άντρε μου είπε,
αφού είχε δει τα σημεία αστοχίας των κτιρίων
να παρουσιάζονται ξανά και ξανά με τον ίδιο τρόπο,
ότι δεν υπήρχε καινούρια έρευνα εδώ.
Δεν υπάρχει κάτι εδώ που να μην το ξέρουμε.
Τα σημεία αστοχίας του κτιρίου ήταν τα ίδια,
τοίχοι και πλάκες που δεν συνδέονταν σωστά με τις κολώνες -
αυτή είναι μια πλάκα οροφής που κρέμεται από το κτίριο -
προβολικές κατασκευές,
ή ασύμμετρες κατασκευές,
που σείστηκαν βίαια και κατέρρευσαν,
ανεπαρκή δομικά υλικά,
όχι επαρκές σκυρόδεμα,
ελλιπής συμπίεση των στοιχείων της τοιχοποιίας,
οπλισμός χωρίς ραβδώσεις,
οπλισμός που ήταν εκτεθειμένος και είχε σκουριάσει.
Τώρα, υπάρχει λύση
για όλα αυτά τα προβλήματα.
Και ξέρουμε πως να χτίζουμε σωστά.
Η απόδειξη ήρθε από τη Χιλή
σχεδόν ένα μήνα αργότερα,
όταν ένας σεισμός 8,8 βαθμών
χτύπησε τη Χιλή.
Αυτό σημαίνει 500 φορές
η ισχύς του σεισμού των 7,0 βαθμών
που χτύπησε το Πορτ-ο-Πρινς --
500 φορές η ισχύς,
κι όμως λιγότερα από χίλια θύματα.
Προσαρμοσμένο στην πυκνότητα πληθυσμού
αυτό σημαίνει λιγότερό από ένα τοις εκατό
του αντίκτυπου του σεισμού στην Αϊτή.
Ποιά ήταν η διαφορά
ανάμεσα στη Χιλή και την Αϊτή;
Τα σεισμικά πρότυπα
και η τοιχοποιία πλήρωσης,
όπου τα κτίρια λειτουργούν ως σύνολο --
οι τοίχοι και οι κολώνες
και οι οροφές και οι πλάκες
είναι συνδεδεμένα και στηρίζουν το ένα το άλλο,
αντί να σπάνε σε ξεχωριστά κομμάτια και να καταρρέουν.
Αν προσέξετε αυτό το κτίριο στη Χιλή,
είναι σχισμένο στα δύο,
αλλά δεν είναι ένας σωρός από χαλάσματα.
Οι Χιλιανοί χτίζουν με τοιχοποιία πλήρωσης
εδώ και δεκαετίες.
Αυτή τη στιγμή, η AIDG συνεργάζεται με τους σύμβουλους μηχανικούς της KPFF,
τους Αρχιτέκτονες για την Ανθρωπότητα,
στην κατάρτιση πάνω στην τοιχοποιία πλήρωσης
στην Αϊτή.
Αυτός είναι ο Χεξάντους Ντανιέλ.
Είναι οικοδόμος,
είναι ένας απλός οικοδόμος, όχι αρχιεργάτης,
που παρακολούθησε ένα από τα σεμινάρια κατάρτισής μας.
Στην τελευταία του δουλειά εργαζόταν με το αφεντικό του,
και άρχισαν να ρίχνουν τις κολώνες λάθος.
Κάλεσε το αφεντικό του παράμερα,
και του έδειξε τα συστατικά της τοιχοποιίας πλήρωσης.
Του είπε, "Ξέρεις, δεν είναι ανάγκη να το κάνουμε λάθος.
Δε θα κοστίσει περισσότερο
αν γίνει με το σωστό τρόπο."
Και ξαναέφτιαξαν το κτίριο.
Τοποθέτησαν σωστά τον οπλισμό.
Έφτιαξαν σωστά τις κολώνες.
Αυτό το κτίριο θα είναι ασφαλές.
Και κάθε κτίριο
που θα κατασκευάζουν στο εξής
θα είναι ασφαλές.
Για να εξασφαλίσουμε ότι τα κτίρια αυτά είναι ασφαλή,
δεν θα χρειαστεί πολιτική,
θα χρειαστεί επικοινωνία
με τους οικοδόμους
και να τους βοηθήσουμε να μάθουν τις σωστές τεχνικές.
Υπάρχουν πολλές ομάδες που το κάνουν αυτό.
Και ο άνθρωπος με το γιλέκο εκεί,
ο Κρέγκ Τότεν,
πήρε πρωτοβουλία
να διανείμει έντυπα σε όλες τις ομάδες που το κάνουν αυτό.
Μέσω του "Haiti Rewired,
μέσω των Build Change και των Αρχιτεκτόνων για την Ανθρωπότητα,
του AIDG,
υπάρχει η δυνατότητα
να προσεγγίσουμε
30.000, 40.0000 οικοδόμους
σε όλη τη χώρα
και να δημιουργήσουμε ένα κίνημα για σωστά κτίρια.
Εάν προσεγγίσουμε τους ανθρώπους αυτούς
σε μια σχέση συνεργασίας
τότε είναι πολύ εφικτό οικονομικά.
Αν σκεφτούμε τα δισεκατομμύρια που ξοδεύονται στην ανοικοδόμηση,
μπορούμε να εκπαιδεύσουμε οικοδόμους
με λίγα δολάρια ανά σπίτι
που τελικά θα χτιστεί για μια ζωή.
Τελικά υπάρχουν δύο τρόποι
με του οποίους μπορούμε να ξαναχτίσουμε την Αϊτή,
ο επάνω τρόπος
είναι ο τρόπος με τον οποίο χτιζόταν η Αϊτή για δεκαετίες.
Ο επάνω τρόπος
είναι ένα κακοκατασκευασμένο κτίριο
που θα καταρρεύσει.
Ο κάτω τρόπος είναι κτίριο με τοιχοποιία πλήρωσης,
όπου οι τοίχοι είναι συνδεδεμένοι,
το κτίριο συμμετρικό,
και θα αντέξει σε ένα σεισμό.
Παρά την καταστροφή
υπάρχει μια ευκαιρία εδώ
να χτιστούν καλύτερα σπίτια
για την επόμενη γενιά
έτσι ώστε όταν χτυπήσει ο επόμενος σεισμός,
να είναι μεν μια καταστροφή
αλλά όχι μια τραγωδία.
(Χειροκρότημα)